Jong fotograaf beken skuld oor kinderpornoRudolph Coetzee. Foto: SAPD Kol. Priscilla Naidu, woordvoerder van die polisie, het gesê Coetzee het Maandag skuld beken op vyf aanklagte van verkragting, twee van poging tot verkragting, 22 aanklagte van die misbruik van kinders vir die vervaardiging van kinderpornografie en 16 aanklagte van onsedelike aanranding. Volgens Naidu moet Coetzee weer op 22 Junie in die hof verskyn wanneer ŉ sielkundige verslag na verwagting aan die hof voorgelê sal word. Die Diamond Fields Advertiser het vroeër berig dat Coetzee in Junie 2014 by sy huis in Heuwelsig, Kimberley, in hegtenis geneem is. Daar is volgende die berig duisende pornografiese foto’s in die huis gevind. Coetzee se beweerde slagoffers was seuns en meisies.